03/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de novembro de 2013, da Xefatura Territorial da Coruña, pola que autoriza administrativamente e se aproba o proxecto de execución dunha instalación eléctrica no Concello da Laracha (expediente IN407A 2013/79)

Visto o expediente para outorgamento de autorización administrativa e de aprobación do proxecto de execución da instalación eléctrica que a continuación se cita: Solicitante: Hidroeléctrica de Laracha, S. L. Domicilio social: Avda. de Arteixo, 19 1 ºD 15004 - A Coruña. Denominación: Recuamento no Cancelo Situación: Concello da Laracha Desmontaxe de tramo de LMT aérea en condutor tipo LA-30 que actualmente alimenta ao CT reloxeiro (113 m), así como dos dous apoios de formigón (expte.: 528/2005). Desmontaxe de tramo de liña subterránea de MT en condutor tipo RHZ1-OL-12/20 kV, entre urb. Cancelo II (expte.: 528/2005) e o paso de subterráneo a aéreo. Desmontaxe de aparamenta de media e baixa tensión do CT reloxeiro, deixando unicamente a caseta de obra civil existente co fin de manter o equipo de medida do cliente situado ao lado deste CT. Proxéctanse tres liñas de BT subterráneas do CTurb. Cancelo II (expte.528/2005) en condutores de tipo RV-0,6/1 kV, 4 (1 × 240 AL), cunha lonxitude de 623 m. Substitución de dous apoios de formigón existentes por outros novos de tipo HV-11/630 e tender dous vans de liña de BT aérea en condutores de tipo RZ-3×95/54,6 (lonxitude total de 74 m). Cumpridos os trámites ordenados na Lei 54/1997, do 27 de novembro (BOE núm.285), do sector eléctrico, e no título VII, capítulo II do Real decreto 1955/2000, do 1 de decembro (BOE núm.310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da referida instalación, cuxas características se axustarán en todas as súas partes ás que figuran neste e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Estas instalacións correspóndense a un recuamento a petición do dono do predio, e segundo establece o artigo 153 do Real decreto 1955/2000, do 1 de decembro referente á “modificación da servidume a instancia do dono do predio servente”: “Constituída a servidume de paso, o titular do predio servente poderá solicitar o cambio do trazado da liña se non existen para iso dificultades técnicas, sendo á súa costa os gastos de variación.“ A instalación executarase nun prazo non superior a un ano, contado a partir da data desta resolución. Contra a presente resolución poderá interpoñerse recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpoñer calquera outro recurso que se considere pertinente. A Coruña, 19 de novembro de 2013 Susana Vázquez Romero Xefa territorial da Coruña